**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

 **KOMITEJAS SĒDES PROTOKOLS**

Nr.2

2025. gada 18. februārī

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Aiga Briede, Aiva Miškovska, Anna Siliņa-Garklāva, Antra Kamala, Dagnis Straubergs, Dita Lejniece, Elēna Brauna, Guna Indriksone, Gunita Gulbe, Ieva Celmiņa, Ilga Tiesnese, Ilze Elste, Ilze Ozoliņa, Ilze Rubene, Ilze Žūriņa-Davidčuka, Inga Zālīte, Inita Hartmane, Iveta Beļauniece, Iveta Pēkšēna, Izita Kļaviņa, Jana Beķere, Jana Lāce, Juris Graudiņš, Klinta Brojeva, Kristiāna Pamše, Kristīne Pažemecka, Kārlis Irmejs, Laura Siksaliete, Liene Berga, Māris Beļaunieks, Mārtiņš Grāvelsiņš, Raivis Galītis, Sabīne Stūre, Sintija Zute, Gunita Bisniece.

**Darba kārtība:**

1. Par darba kārtību.
2. Par grozījumiem Limbažu novada pašvaldības domes 2023. gada 22. jūnija saistošajos noteikumos Nr.9 “Par brīvprātīgās iniciatīvas sociālajiem pabalstiem Limbažu novada pašvaldībā” un to nodošanu sabiedrības viedokļa noskaidrošanai.
3. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada janvāra sēdēs pieņemtajiem lēmumiem.
4. Informācijas. Par Limbažu novada pašvaldības kapitālsabiedrību un iestāžu 2024.gada darbības pārskatu un 2025.gada darbības plānu.

**1.**

**Par darba kārtību**

Ziņo Regīna Tamane

Sēdes vadītāja R. Tamane informē par deputāta A. Ozola iesniegto priekšlikumu - Līdz komitejai sagatavot un izsūtīt komitejas deputātiem vienas stundas aprēķinu par 1 stundas izcenojumu aprūpētājam, aprūpe mājās. Iesniegt atjauninātus datus par klientu skaitu, kam ir nepieciešama aprūpe mājās, Limbažu novada pilsētās un lauku teritorijās. Sēdes vadītāja R. Tamane informē, ka šis nav darba kārtības jautājums, bet pirms sēdes informācija tika nosūtīta.

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 7 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumiem Limbažu novada pašvaldības domes 2023. gada 22. jūnija saistošajos noteikumos Nr.9 “Par brīvprātīgās iniciatīvas sociālajiem pabalstiem Limbažu novada pašvaldībā” un to nodošanu sabiedrības viedokļa noskaidrošanai.
3. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada janvāra sēdēs pieņemtajiem lēmumiem.
4. Informācijas. Par Limbažu novada pašvaldības kapitālsabiedrību un iestāžu 2024.gada darbības pārskatu un 2025.gada darbības plānu.

**2.**

**Par grozījumiem Limbažu novada pašvaldības domes** **2023. gada 22. jūnija saistošajos noteikumos Nr.9 “****Par brīvprātīgās iniciatīvas sociālajiem pabalstiem Limbažu novada pašvaldībā”” un to nodošanu sabiedrības viedokļa noskaidrošanai**

Ziņo Ilze Rubene, debatēs piedalās Arvīds Ozols, Regīna Tamane, Andris Garklāvs, Jānis Remess, Rūdolfs Pelēkais, Aiga Briede, Māris Beļaunieks

Deputāts A. Ozols informē par iesniegto priekšlikumu - 8.1 (bērna piedzimšanas pabalsts) "150"EUR aizstāt ar "500"EUR, 8.2 (divu un vairāk bērnu piedzimšanas gadījumā, par katru bērnu) "200"EUR aizstāt ar "800"EUR, 8.3 (par bērnu, kuram ar Pašvaldības bāriņtiesas lēmumu ir iecelts aizbildnis, vai jaundzimušais nodots adopcijai, ja šis pabalsts nav izmaksāts bērna vecākiem) "150"EUR. aizstāt ar "400"EUR, 20. "30"EUR. aizstāt ar "75"EUR, 29. "50"EUR. aizstāt ar"100"EUR, 33.1. "30"EUR. aizstāt ar " 75"EUR, 36. "60"EUR. aizstāt ar "100"EUR, 38. "60"EUR. aizstāt ar "100"EUR, 40 " 50"EUR. aizstāt ar"100"EUR, 47.1. "30"EUR. aizstāt ar "90"EUR, 47.2. "60"EUR aizstāt ar "120"EUR, 33.1. "30"EUR. aizstāt ar "50"EUR. Limbažu novada Sociālā dienesta vadītāja I. Rubene informē, ka, nerēķinot bērna piedzimšanas pabalsta pieaugumu, pieaugums uz pārējiem pabalstu veidiem būtu 223 866 EUR.

Plkst. 13:22 sēdes vadītāja R. Tamane izsludina pārtraukumu, lai pievienotu balsošanai katru deputāta A. Ozola priekšlikumu atsevišķi un varētu balsot atsevišķi par katru no pabalsta veidiem.

Plkst. 13:30 sēde tiek atsākta.

Deputāts A. Garklāvs izsaka priekšlikumu pabalstu apaļās dzīves jubilejās 30 EUR aizstāt ar 50 EUR.

Iepazinusies ar deputāta A. Ozola priekšlikumu 8.1. punktā (viena bērna piedzimšanas pabalsts) "150" EUR aizstāt ar "500" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 2 deputāti (Ziedonis Rubezis, Regīna Tamane), **ATTURAS –** 2 deputāti (Rūdolfs Pelēkais, Jānis Remess), komiteja **NOLEMJ:**

noraidīts.

Deputāts Jānis Remess informē, ka ir kļūdījies un nobalsojis “PAR”, lūdz precizēt balsojumu uz “ATTURAS” un izsaka viedokli, lai kā gribētu nobalsot par visiem šiem priekšlikumiem, bet saprotot pašvaldības budžetu, ietekmi, kāda būs turpmāk - diez vai to ilgtermiņā varēs atļauties, to labāk varētu pateikt finansisti vai izpilddirektors. Sagatavotais lēmuma projekts bija diezgan korekts. Skatoties citās pašvaldībās, arī bagātākās pašvaldībās, bērna piedzimšanas pabalsts bija no 150 uz 200 EUR, mums ir 300 EUR, tas ir ļoti konkurētspējīgi un apsveicami. 500 EUR būtu ļoti ideālā variantā, un cer, ka tas ir skatīts kontekstā ar visu pašvaldības budžetu, 300 EUR bija tā summa, ko varējām atļauties, bet gribētos, ka būtu visi 500 EUR.

Iepazinusies ar deputāta A. Ozola priekšlikumu 8.2. punktā (divu un vairāk bērnu piedzimšanas gadījumā, par katru bērnu) "200" EUR aizstāt ar "800" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 3 deputāti (Jānis Remess, Ziedonis Rubezis, Regīna Tamane), **ATTURAS –** deputāts Rūdolfs Pelēkais, komiteja **NOLEMJ:**

noraidīts.

Iepazinusies ar deputāta A. Ozola priekšlikumu 8.3. punktā (par bērnu, kuram ar Pašvaldības bāriņtiesas lēmumu ir iecelts aizbildnis, vai jaundzimušais nodots adopcijai, ja šis pabalsts nav izmaksāts bērna vecākiem) "150" EUR aizstāt ar "400" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** deputāte Regīna Tamane, **ATTURAS –** 2 deputāti (Rūdolfs Pelēkais, Jānis Remess), balsojumā nepiedalās deputāts Ziedonis Rubezis, komiteja **NOLEMJ:**

noraidīts.

Iepazinusies ar deputāta A. Ozola priekšlikumu 20. punktā (pabalsts mācību līdzekļu iegādei daudzbērnu ģimenēm) "30" EUR aizstāt ar "75" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 2 deputāti (Jānis Remess, Regīna Tamane), **ATTURAS –** deputāts Rūdolfs Pelēkais, balsojumā nepiedalās deputāts Ziedonis Rubezis, komiteja **NOLEMJ:**

noraidīts.

Iepazinusies ar deputāta A. Ozola priekšlikumu 29. punktā (pabalsts vientuļam vecuma pensionāram ar mājokli saistīto izdevumu segšanai) "50" EUR aizstāt ar"100" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 2 deputāti (Ziedonis Rubezis, Regīna Tamane), **ATTURAS –** 2 deputāti (Rūdolfs Pelēkais, Jānis Remess), komiteja **NOLEMJ:**

noraidīts.

Iepazinusies ar deputāta A. Ozola priekšlikumu 33.1. punktā (pabalsts nozīmīgās dzīves jubilejās) "30" EUR aizstāt ar "75" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 4 deputāti (Rūdolfs Pelēkais, Jānis Remess, Ziedonis Rubezis, Regīna Tamane), **ATTURAS –** nav, komiteja **NOLEMJ:**

noraidīts.

Iepazinusies ar deputāta A. Ozola priekšlikumu 36. punktā (pabalsts politiski represētām personām) "60" EUR aizstāt ar "100" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 2 deputāti (Ziedonis Rubezis, Regīna Tamane), **ATTURAS –** 2 deputāti (Rūdolfs Pelēkais, Jānis Remess), komiteja **NOLEMJ:**

noraidīts.

Iepazinusies ar deputāta A. Ozola priekšlikumu 38. punktā (pabalsts Černobiļas atomelektrostacijas (AES) avārijas seku likvidēšanas dalībniekiem) "60" EUR aizstāt ar "100" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 2 deputāti (Ziedonis Rubezis, Regīna Tamane), **ATTURAS –** 2 deputāti (Rūdolfs Pelēkais, Jānis Remess), komiteja **NOLEMJ:**

noraidīts.

Iepazinusies ar deputāta A. Ozola priekšlikumu 40. punktā (vienreizējs pabalsts veselības aprūpei vienu reizi gadā) "50" EUR aizstāt ar "100" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 2 deputāti (Ziedonis Rubezis, Regīna Tamane), **ATTURAS –** 2 deputāti (Rūdolfs Pelēkais, Jānis Remess), komiteja **NOLEMJ:**

noraidīts.

Iepazinusies ar deputāta A. Ozola priekšlikumu 47.1. punktā (pabalsts aprūpes mājās nodrošināšanai mēnesī - pārtikas un citu preču pirkšana un piegāde mājās, ūdens iznešana un ienešana, malkas ienešana; maksājumu kārtošana, mājokļa uzkopšana, mediķu izsaukšana, veļas nodošana mazgāšanai vai izmazgāšana automātiskajā veļas mašīnā) "30" EUR aizstāt ar "90" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 3 deputāti (Jānis Remess, Ziedonis Rubezis, Regīna Tamane), **ATTURAS –** deputāts Rūdolfs Pelēkais, komiteja **NOLEMJ:**

noraidīts.

Iepazinusies ar deputāta A. Ozola priekšlikumu 47.2. punktā (pabalsts aprūpes mājās nodrošināšanai mēnesī - pārtikas un citu preču pirkšana un piegāde mājās, ūdens iznešana un ienešana, malkas ienešana, maksājumu kārtošana, mājokļa uzkopšana, krāsns kurināšana, mediķu izsaukšana, veļas nodošana mazgāšanai vai izmazgāšana automātiskajā veļas mašīnā, palīdzība ēdiena gatavošanā, trauku mazgāšana, personīgās higiēnas nodrošināšana, pavadīšana pie ārsta, pavadīšana pastaigā, palīdzība apģērbties, noģērbties) "60" EUR aizstāt ar "120" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 3 deputāti (Jānis Remess, Ziedonis Rubezis, Regīna Tamane), **ATTURAS –** deputāts Rūdolfs Pelēkais, komiteja **NOLEMJ:**

noraidīts.

Iepazinusies ar deputāta A. Garklāva priekšlikumu 33.1. punktā (pabalsts nozīmīgās dzīves jubilejās) "30" EUR aizstāt ar "50" EUR, **atklāti balsojot: PAR** – 3 deputāti (Andris Garklāvs, Aigars Legzdiņš, Arvīds Ozols), **PRET –** 3 deputāti (Jānis Remess, Ziedonis Rubezis, Regīna Tamane), **ATTURAS –** deputāts Rūdolfs Pelēkais, komiteja **NOLEMJ:**

noraidīts.

Deputāts A. Garklāvs izsaka divus priekšlikumus, Sociālajam dienestam ziņot Finanšu komitejas un domes sēdē sniegt informāciju, uz cik cilvēkiem attiecas katrs priekšlikums, ietekme papildus prasa cik līdzekļus, vai līdzekļi vispār ir iespējami, un aicina komitejas priekšsēdētāju šo informāciju paust gan Finanšu komitejā un atziņu, kas parāda Sociālās komitejas deputātu attieksmi, kas attiecas jautājumos uz bērniem un senioriem.

Komiteja ir iepazinusies ar sagatavoto lēmuma projektu:

“Limbažu novada pašvaldībā saņemts deputāta Dāvja Melnalkšņa ierosinājums, kurā tiek lūgts grozīt Limbažu novada pašvaldības domes 2023. gada 22. jūnija saistošajos noteikumos Nr. 9 “Par brīvprātīgās iniciatīvas sociālajiem pabalstiem Limbažu novada pašvaldībā” (turpmāk – Saistošie noteikumi), lai palielinātu vienreizējo bērnu piedzimšanas pabalstu. Attiecīgi izvērtējot priekšlikumu grozīt Saistošo noteikumu 8. punktu, izsakot šādā redakcijā:

“8. Pabalsts ir vienreizējs un tā apmērs ir:

8.1. 300 euro viena bērna piedzimšanas gadījumā;

8.2. 350 euro divu un vairāk bērnu piedzimšanas gadījumā, par katru bērnu;

8.3. 300 euro par bērnu, kuram ar Pašvaldības bāriņtiesas lēmumu ir iecelts aizbildnis, vai jaundzimušais nodots adopcijai, ja šis pabalsts nav izmaksāts bērna vecākiem.””.

Tāpat Limbažu novada Sociālajam dienestam ir vairāki redakcionāli priekšlikumi, kas jāiestrādā noteikumos, piemēram, papildināt vairākus punktus par pabalstu personām, kas nonākušas krīzes situācijās.

Pašvaldību likuma 3. panta otrās daļas 1. punkts nosaka, ka publisko tiesību jomā pašvaldība īsteno autonomo kompetenci — autonomās funkcijas un brīvprātīgās iniciatīvas, kas tiek īstenotas kā autonomās funkcijas. Savukārt Pašvaldību likuma 5. panta pirmo daļa nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, otrā daļa nosaka, ka brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildei.

Saskaņā ar Pašvaldību likuma 44. panta trešo daļu, kas nosaka, ka dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Pamatojoties uz Sociālo pakalpojumu un sociālās palīdzības likuma 3. panta otro daļu, Pašvaldību likuma 3. panta otrās daļas 1. punktu, 5. pantu, 44. panta otro daļu, 46. panta trešo daļu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot sabiedrības viedokļa noskaidrošanai grozījumus 2023. gada 22. jūnija saistošajos noteikumos Nr.9 “Par brīvprātīgās iniciatīvas sociālajiem pabalstiem Limbažu novada pašvaldībā” (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Sociālajam dienestam, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Sociālajam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai grozījumu Limbažu novada pašvaldības domes 2023. gada 22. jūnija saistošajos noteikumos Nr.9 “Par brīvprātīgās iniciatīvas sociālajiem pabalstiem Limbažu novada pašvaldībā” paskaidrojuma rakstu (pielikumā).
6. Atbildīgo par lēmuma izpildi noteikt Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.”

**Atklāti balsojot: PAR** – 3 deputāti (Rūdolfs Pelēkais, Jānis Remess, Regīna Tamane), **PRET –** nav, **ATTURAS –** nav, balsojumā nepiedalās 4 deputāti (Andris Garklāvs, Aigars Legzdiņš, Arvīds Ozols, Ziedonis Rubezis), komiteja **NOLEMJ:**

lēmums nav pieņemts kvoruma trūkuma dēļ.

Deputāts Arvīds Ozols informē, ka ir kļūdījies un nobalsojis “PRET”, lūdz precizēt balsojumu uz “BALSOJUMĀ NEPIEDALĀS”, jo visi deputāta iesniegtie priekšlikumi ir noraidīti.

**3.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025. gada janvāra sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 2025. gada janvāra sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Iepazinušies ar informāciju, deputāti pieņem informāciju zināšanai.

**4.**

**Informācijas. Par Limbažu novada pašvaldības iestāžu 2024. gada darbības pārskatu un 2025. gada darbības plānu**

**Sociālās aprūpes centra – pansionāta “Pērle”** vadītāja Ilze Elste informē un sniedz prezentāciju par paveikto 2024. gadā un 2025. gada darbības plānu. Sēdes vadītāja R. Tamane rosina padomāt par to, kā iesaistīt sabiedrību apkārtnes sakopšanas darbos. Deputāts A. Ozols aicina piedalīties arī deputātiem.

**Veco ļaužu mītnes “Sprīdīši”** direktore Gunita Bisniece informē un sniedz prezentāciju par paveikto 2024. gadā un 2025. gada darbības plānu.

Iepazinušies ar informāciju, deputāti pieņem informāciju zināšanai.

Sēdi slēdz plkst. 14:47

Sēdes vadītāja R. Tamane

Sēdes protokoliste D. Tauriņa